Patnubay sa Pag-isolate sa Bahay Para Sa Mga Taong May COVID-19 Sa Sacramento County, kung mayroon kang COVID-19 (positibong COVID-19 test* at/o na- diagnose ng health care provider) inaatasan kang: ➢ Mag-isolate - manatili sa bahay at iwasan ang kontak sa ibang tao ➢ Abisuhan ang malapit mong mga kontak na kailangan nilang mag-self-quarantine Sundin ang Kautusan sa Pag-Isolate ng Health Officer kasama ng mga hakbang sa ibaba Kung ikaw ay trabahador sa pangangalaga ng kalusugan o unang tumutugon, sumangguni sa patnubay mula sa inyong employer. Positibong COVID-19 test sa pamamagitan ng PCR o antigen (nasal swab o saliva test). Kung kamakailan kang nagkaroon ng COVID-19 (sa loob ng 90 araw) at na-test ka muling positibo pero wala kang anumang sintomas, kausapin ang doktor mo para makita kung mayroon ka muling COVID-19. Mag-isolate Dapat kang manatili sa bahay at ihiwalay ang sarili mo sa ibang tao hanggang matapos ang pag-isolate mo sa bahay. Lumayo sa mga miyembro ng sambahayan. • Huwag pumasok sa trabaho, paaralan, o mga pampublikong lugar. • Kung dapat mong umalis sa bahay mo para makakuha ng medikal na pangangalaga, huwag gamitin ang pampublikong transportasyon. Gamitin ang personal na sasakyan kung posible. Kung hindi mo mamamaneho ang sarili mo, siguruhing magpanatili ng kasing layo ng distansiya na posible sa pagitan mo at ng tsuper, iwang nakababa ang mga bintana, at magsuot ng pantakip ng mukha o mask, kung posible. Mag-ayos ng pagkain at ibang pangangailangan na maiwan sa pintuan mo kung wala kang kasama sa bahay na tutulong sa iyo. Kung kailangan mong makipagkita sa tao sa pintuan mo, magsuot ng pantakip sa mukha o mask. Gaano katagal ko kailangang mag-isolate? Kung na-test na positibo para sa COVID-19 at/o na-diagnose ng health care provider at may sintomas ka, dapat kang mag-isolate hanggang: 10 araw man lang ang lumipas mula noong unang lumabas ang mga sintomas mo AT • Wala kang lagnat nang 24 oras man lang (nang hindi gumagamit ng gamot na pampababa ng lagnat) AT Bumuti ang mga iba mong sintomas. Kung na-test kang positibo para sa COVID-19 at wala kang anumang sintomas, dapat kang mag-isolate hanggang: 10 araw matapos ginawa ang test • Kung nagkaroon ka ng sintomas, sundin ang mga tagubilin sa itaas
Patnubay ng Sacramento County Public Health sa Pag-isolate sa Bahay Para Sa Mga Taong May COVID-19 | Pahina 2 Pag-aalaga sa Bahay Karamihan ng mga taong may COVID-19 ay magkakaroon ng banayad na sakit at maaaring gumaling sa pamamagitan ng tamang pag-aalaga sa bahay. Narito ang mga hakbang na magagawa mo para matulungan kang gumaling: Magpahinga at uminom ng maraming fluid • Uminom ng over-the-counter na gamot tulad ng acetaminophen (Tylenol®) para mabawasan ang lagnat at kirot. Tandaan: Ang mga batang mas bata sa 2 taong gulang ay hindi dapat bigyan ng anumang over-the-counter na gamot sa sipon nang hindi muna nakikipag-usap sa doktor. Ang mga batang mas bata sa 2 taong gulang ay hindi dapat bigyan ng anumang over-the-counter na gamot sa sipon nang hindi muna nakikipag-usap sa doktor. Tandaan na ang mga gamot na ito ay hindi "nagpapagaling" sa sakit at hindi ka pinipigilang ikalat ang virus. Humingi ng Medikal na Pag-aalaga Humingi ng mabilisang medikal na pag-aalaga kung lumala ang sintomas mo, lalo na kung nasa mas mataas kang peligro ng malalang sakit. Kasama dito ang mga taong 65 taong gulang at mas matanda, buntis o may problema sa kalusugan tulad ng mga hindi gumagaling na sakit o mahinang immune system. Humingi ng medikal na pag-aalaga para sa mga seryosong sintomas, tulad ng: Ang mga taong may banta sa buhay na sintomas ay dapat tumawag sa 911. Sabihin sa dispatcher na mayroon kang COVID-19. Kung posible, magsuot ng takip sa mukha o mask bago dumating ang emergency na serbisyong medikal. Kung hindi ito nagmamadali, tumawag muna bago pumunta sa doktor mo, maaaring makakuha ka ng payo sa telepono. Kung pupunta ka sa pasilidad ng pag-aalaga ng kalusugan, magsuot ng takip sa mukha o mask bago ka pumasok para protektahan ang mga ibang tao na mahawa ng impeksiyon mula sa iyo. Ang COVID-19 ay maaaring nakaka-stress sa mga tao. Pumunta sa Sacramento County Mga Pangkalahatang Dulugan sa Kalusugan ng Pag-iisip COVID-19 website para matuto kung paano aalagaan ang kalusugan ng pag-iisip mo at suportahan ang mga mahal mo sa buhay. PAGPROTEKSIYON SA IBANG TAO Sundin ang mga karagdagang hakbang sa ibaba para makatulong na mapigilan ang sakit sa pagkalat sa mga ibang tao sa inyong tahanan at inyong komunidad.
Patnubay ng Sacramento County Public Health sa Pag-isolate sa Bahay Para Sa Mga Taong May COVID-19 | Pahina 3 Ihiwalay ang sarili mo mula sa ibang tao sa inyong bahay Manatili sa partikular na kuwarto at malayo sa ibang tao sa tahanan niyo hangga't posible. Partikular na mahalagang lumayo sa mga taong nasa mas mataas na peligro ng malalang sakit. Pag-isipan ang alternatibong pag-aayos sa paninirahan para sa kanila kung posible. Gumamit ng hiwalay na banyo. Kung hindi ito posible, linisin ang banyo matapos gamitin (tingnan sa ibaba). • Manatiling 6 na talampakan ang layo mula sa ibang tao. Magsuot ng takip sa mukha o mask kung hindi ito magagawa. Buksan ang mga bintana o gumamit ng bentilador o air conditioner sa nakabahaging espasyo sa bahay, kung posible, para masiguro ang mabuting daloy ng hangin. Huwag payagan ang mga bisita. • Hawakan ang mga alagang-hayop o ibang hayop. habang may sakit ka. • Huwag maghanda o maghain ng pagkain sa ibang tao. • Gumamit ng takip sa mukha o mask kung ikaw ay kasama ng ibang tao o kailangang alagaan ang mga anak mo. Magsuot ng takip sa mukha o mask kapag nasa paligid ka ng ibang tao Dapat kang magsuot ng takip sa mukha o mask kapag nasa paligid ka ng ibang tao (hal., magkasama sa kuwarto o sasakyan) o mga alagang-hayop at bago ka pumasok sa ospital o tanggapan ng doktor. Kung hindi ka makakasuot ng pantakip sa mukha o mask (halimbawa, dahil nagdudulot ito ng problema sa paghinga), ang mga taong nakatirang kasama mo ay hindi dapat nasa parehong kuwarto kasama mo. Kung kailangan silang pumasok sa kuwarto mo, dapat may suot silang disposable facemask. Matapos umalis sa kuwarto mo, dapat nila agad linisin ang kanilang mga kamay, alisin at itapon ang kanilang facemask, at linisin muli ang kanilang mga kamay. Ang mga sanggol at mga batang mas bata sa 2 ay hindi dapat magsuot ng takip sa mukha o mga mask. Ang mga nasa pagitan ng edad na 2 at 8 ay dapat gumamit nito pero sa ilalim ng pamamahala ng adult para masiguro na ligtas na nakakahinga ang bata at iwasang mabulunan o ma-suffocate. Takpan ang iyong mga ubo at bahing Takpan ang iyong bibig at ilong ng tisyu kapag ikaw ay umubo o bumahing. Itapon ang mga gamit na tisyu sa may balot na basurahan. Hugasan agad ang mga kamay mo. Iwasang ipahiram ang mga personal na pambahay na gamit Huwag maghiraman ng mga pinggan, inuminang baso, tasa, kubyertos na pangkain, tuwalya, o gamit sa kama sa mga ibang tao o alagang-hayop sa bahay niyo. Lubusan itong hugasan gamit ang sabon at tubig matapos gamitin. Madalas linisin ang mga kamay mo Madalas at lubusang hugasan ang mga kamay mo, lalo na matapos suminga, umubo, o bumahing; magbanyo; at bago kumain o maghanda ng pagkain. Gumamit ng sabon at tubig nang 20 segundo man lang. Kung walang sabon at tubig, linisin ang mga kamay mo gamit ang hand sanitizer na naglalaman ng 60% man lang ng alcohol, takpan lahat ng surface ng kamay mo at pagkuskusin sila hanggang tuyo na ang pakiramdam nila. Gumamit ng sabon at tubig kung nakikitang madumi ang mga kamay mo. Linisin at i-disinfect ang lahat ng "laging nahihipong" mga surface bawat araw Kasama sa mga madalas nahihipong surface ang mga counter, ibabaw ng lamesa, mga doorknob, fixture sa banyo, toilet, telepono, keyboard, tablet, at mga lamesa sa tabi ng kama. At, linisin at i-disinfect ang anumang surface na maaaring may fluid ng katawan. Gamitin ang panlinis ng bahay at mga disinfectant na spray o pamunas, ayon sa tagubilin sa label ng produkto. Tingnan ang mga tagubilin sa Paglilinis ng Bahay Mo.
Patnubay ng Sacramento County Public Health sa Pag-isolate sa Bahay Para Sa Mga Taong May COVID-19 | Pahina 4 Makipag-usap sa Public Health Tumulong na mapabagal ang pagkalat ng COVID-19 sa pamamagitan ng pagtugon sa pagtatasa sa kalusugan na ipinadala sa iyo sa pamamagitan ng email o text message o sa pagsagot ng ilang tanong kapag nakatanggap ka ng tawag mula sa Sacramento County Public Health. Kung na-test kang positibo pero hindi natanggap ang pagtatasa sa kalusugan o tawag mula sa Sacramento County Public Health, mangyaring tumawag sa (916) 875-5881 sa pagitan ng 8:00 AM at 5:00 PM. Trabaho at paaralan Kung nagtatrabaho ka at/o pumupunta sa paaralan sa kalagayan kung saan maaaring nakakakuha ka ng COVID-19 o ikalat ito sa ibang tao, abisuhan ang lugar ng trabaho mo o paaralan para mapayuhan nila ang mga ibang tao na mag-test at/o mag-quarantine kung kailangan. Kapag natapos ang pag-isolate mo sa bahay at hindi ka na nakakahawa, maaari mong ituloy ang mga karaniwan mong aktibidad, kasama ang pagbabalik sa trabaho at/o paaralan. Hindi mo na dapat ulitin ang test mo kung positibo ito at hindi mo kailangang magdala ng negatibong test o liham mula Public Health para bumalik sa trabaho o paaralan. IMPORMASYON SA MGA MALAPITANG KONTAK MO Quarantine Siguruhin na sabihan ang lahat ng mga malapitang kontak* mo na kailangan nilang mag-self-quarantine Siguruhing sabihan ang lahat ng malapitan mong kontak* na mag-self-quarantine kahit na mabuti ang pakiramdam nila sa pamamagitan ng paggawa ng sumusunod (tingnan ang Patnubay sa Quarantine sa Bahay para sa Mga Malapitang Kontak sa COVID-19 para sa higit pang impormasyon): Mag-quarantine ng buong 10 araw mula sa araw ng huling kontak sa iyo kung hindi sila nakakaranas ng anumang sintomas. Hindi ito para sa mga taong nasa mataas na peligro para sa malalang sakit, mga taong nagtatrabaho sa mga mataas na peligrong kalagayan (iyon ay skilled nursing at correctional na pasilidad) maliban kung may kritikal na kakulangan sa kawani, o mga immunocompromised na indibiduwal na dapat magpatuloy na mag-quarantine ng 14 na araw. Sa mga sumusunod sa 10-araw na quarantine ay dapat magpatuloy na subaybayan ang mga sintomas hanggang makalipas ang Araw 14 mula sa araw ng huling kontak sa iyo at sundin ang lahat ng mga nirerekomendang kasanayan, kasama ang laging pagsuot ng mga takip sa mukha (kasama sa sambahayan mo), pananatiling 6 na talampakan man lang mula sa ibang tao, at mga ibang paraan para protektahan ang sarili nila at ibang tao. Ang mga malapit na kontak na nagkakaroon ng sintomas ay dapat mag-isolate ayon sa Patnubay sa Quarantine sa Bahay para sa Mga Malapitang Kontak sa COVID-19. Ang malapit na kontak ay taong: • Ay nasa loob ng 6 na talampakan ng taong may COVID-19 para sa kabuuan ng15 minuto o higit pa sa 24- oras na panahon simula 2 araw bago ang taong may COVID-19 ay nagkaroon ng sintomas (o, para sa mga taong hindi nagkaroon ng sintomas, 2 araw bago nagpa-test para sa COVID-19) hanggang ang taong iyon ay pinapayagang tapusin ang kanilang pag-isolate sa bahay
Patnubay ng Sacramento County Public Health sa Pag-isolate sa Bahay Para Sa Mga Taong May COVID-19 | Pahina 5 Nagka-kontak sa mga fluid ng katawan o sekresyon ng taong may COVID-19 nang hindi gumagamit ng tamang pag- iingat Mga pag-iingat sa malapitang kontak Nirerekomenda na ang lahat ng tao ay manatiling 6 na talampakan man lang ang layo mula sa iyo habang nasa ilalim ka ng pag-isolate sa bahay. Kung hindi ito posible, sinumang patuloy na nasa malapitang kontak sa iyo ay kailangang pahabain ang panahon ng quarantine nila sa 10 araw mula sa huling beses na nagkaroon sila ng malapitang kontak sa iyo ayon sa nabanggit sa itaas. Ang mga caregiver mo at mga kontak sa sambahayan ay dapat magsuot ng disposable na facemask at guwantes kung kailangan nilang linisin ang kuwarto mo o banyo o makontak sa mga fluid ng katawan mo, at/o secretion (tulad ng pawis, laway, dura, sipon sa ilong, suka, ihi, o pagtatae). Dapat nilang alisin at itapon muna ang guwantes nila, linisin ang kanilang mga kamay, pagkatapos ay alisin at itapon ang kanilang facemask, at linisin muli ang mga kamay nila. Ano ang dapat kong gawin kung may karagdagang mga tanong ako? Pumunta sa website ng Public Health para sa higit pang impormasyon tungkol sa coronavirus. Mangyaring tawagan ang iyong tagapaglaan ng pangangalaga sa kalusugan para sa anumang mga tanong na kaugnay ng kalusugan mo. In-adapt mula sa Los Angeles County Department of Public Health at Stanislaus County Health Services Agency